**Ministru kabineta rīkojuma projekta**

**"Grozījumi Ministru kabineta 2020. gada 6. novembra rīkojumā Nr. 655 "Par ārkārtējās situācijas izsludināšanu"" sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekta "Grozījumi Ministru kabineta 2020. gada 6. novembra rīkojumā Nr. 655 "Par ārkārtējās situācijas izsludināšanu"" (turpmāk – projekts) mērķis ir noteikt atlīdzību Vakcinācijas biroja darbiniekiem.  |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Projekts izstrādāts pamatojoties uz Civilās aizsardzības un katastrofas pārvaldīšanas likuma [4. panta](https://likumi.lv/ta/id/313191#p4) pirmās daļas 1. punkta "e" apakšpunktu, likuma "[Par ārkārtējo situāciju un izņēmuma stāvokli](https://likumi.lv/ta/id/255713-par-arkartejo-situaciju-un-iznemuma-stavokli)" [4. pantu](https://likumi.lv/ta/id/255713-par-arkartejo-situaciju-un-iznemuma-stavokli#p4), [5. panta](https://likumi.lv/ta/id/255713-par-arkartejo-situaciju-un-iznemuma-stavokli#p5) pirmo daļu un [6. panta](https://likumi.lv/ta/id/255713-par-arkartejo-situaciju-un-iznemuma-stavokli#p6) pirmās daļas 1. punktu un otro daļu, [7.](https://likumi.lv/ta/id/255713-par-arkartejo-situaciju-un-iznemuma-stavokli#p7) panta 1. punktu un [8.](https://likumi.lv/ta/id/255713-par-arkartejo-situaciju-un-iznemuma-stavokli#p8) pantu, [Epidemioloģiskās drošības likuma](https://likumi.lv/ta/id/52951-epidemiologiskas-drosibas-likums) [3.](https://likumi.lv/ta/id/52951-epidemiologiskas-drosibas-likums#p3) panta otro daļu.Veselības ministrijas iniciatīva |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2020.gada 1.decembra Ministru kabineta sēdē tika izskatīts Informatīvais ziņojums “Par Covid-19 vakcīnu ieviešanas stratēģiju” (protokols Nr.78 3.§).2021.gada 14.janvāra Ministru kabinetā tika izskatīts informatīvais ziņojums “Par vakcinācijas pret Covid-19 projekta pārvaldību”, atbilstoši kuram, lai nodrošinātu efektīvu Covid-19 vakcīnu ieviešanas stratēģijas (turpmāk – Stratēģija) ieviešanu un novērtētu Stratēģijā noteikto mērķu sasniegšanas uzraudzību, kā arī ņemot vērā sekmīgas iedzīvotāju vakcinācijas nozīmīgumu un faktu, vakcinācijas programma uztverama kā liela loģistikas operācija, kurā jāiesaista ļoti dažādu nozaru speciālisti un jāmobilizē liela daļa sabiedrības, tiek veidots vakcinācijas pret Covid-19 projekta pārvaldības mehānisms, kas tiks realizēts vairākos līmeņos, tajā skaitā veselības nozares mērogā tiks izveidots Vakcinācijas projekta birojs. Vakcinācijas projekta birojs būs Veselības ministrijas struktūrvienība un būs tieši pakļauts veselības ministram, nodrošinot saikni starp Vakcinācijas projekta uzraudzības padomi, Vakcinācijas projekta koordinācijas grupu un Veselības ministrijas izveidotajām darba grupām vakcinācijas projekta ieviešanai.Vakcinācijas projekta biroja darbības nodrošināšanai paredzēts iesaistīt augsta līmeņa speciālistus ar pieredzi līdzvērtīgu procesu izveidē, koordinācijā un nodrošināšanā. Tiek paredzēta aptuveni 10 darbinieku iesaiste, kas nodrošinās minētos procesus valstī kopumā. Vakcinācijas projekta birojā darbosies vakcinācijas projekta vadītājs (organizēs vakcinācijas projekta biroja darbu, koordinēs visu iesaistīto līmeņu sadarbību), vakcinācijas procesa koordinators (koordinēs vakcinācijas nodrošināšanu, t.sk. vakcinācijas vietu organizēšanu, prioritāri vakcinējamo grupu izvirzīšanu, vakcinējamo personu plūsmu organizēšanu, kā arī vakcīnu kvalitātes un drošības jautājumu risināšanu), loģistikas koordinators (koordinēs vakcīnu piegāžu, loģistikas un uzglabāšanas nodrošināšanu, piedāvās dažādus loģistikas variantus), komunikācijas koordinators (koordinēs komunikāciju par vakcinācijas procesu nodrošināšanu, nodrošinot sabiedrībai pieejamu informāciju par pieņemtajiem lēmumiem, uzsāktajiem un ieviestajiem pasākumiem, kā arī mobilizējot sabiedrības grupas vakcinēties, nodrošinot speciālistiem un sabiedrībai pieejamu informāciju par vakcinācijas nepieciešamību un vakcīnu drošību), komunikācijas vadītāja asistents, digitālo mediju speciālists, informācijas tehnoloģiju koordinators (koordinēs informācijas tehnoloģiju atbalsta rīku izstrādi un ieviešanu vakcinācijas procesa optimizēšanai, t.sk. reģistrācijai vakcinācijai, vakcinējamo personu apziņošanai un vakcinējamo personu plūsmu organizēšanai, vakcīnu pasūtījumu un izlietojuma kontrolei), biroja administrators (nodrošinās atbalstu ikdienas darbā, darba sanāksmju organizēšanu un protokolēšanu, informācijas aprites nodrošināšanu u.c.), sekretārs / asistents un datu analītiķis/eksperts (apkopos un analizēs informāciju, sagatavos pārskatus un priekšlikumus, balsoties uz analīzes rezultātiem). Amatu nosaukumi var tikt precizēti Vakcinācijas projekta biroja veidošanas gaitā.Amatos paredzēts iesaistīt augsta līmeņa speciālistus ar pieredzi līdzvērtīgu procesu izveidē, koordinācijā un nodrošināšanā. Lai noteiktu atbilstošu atalgojuma līmeni, sadarbībā ar Valsts Kancelejas speciālistiem, izmantojot Valsts kancelejas veiktā Salīdzinošā pētījuma par atalgojuma apmēru valsts un privātajā sektorā datus, tika noteikts konkrētiem amatiem atbilstošais darba samaksas līmenis. Vakcinācijas projekta biroja darbības termiņš paredzēts 12 mēnešus no izveidošanas brīža, jeb līdz pilnīgai Stratēģijā noteikto mērķu sasniegšanai.Aktīvākā vakcinācija Latvijā ir gaidāma no februāra beigām, martā un gada 2. ceturksnī, tādejādi sasniedzot, ka 60 % no Latvijas iedzīvotājiem būtu vakcinēti jau vasaras vidū.  Procesa kopējai uzraudzībai nepieciešams veidot arī vakcinācijas vadības un speciālistu grupu, kas kopumā koordinēs procesa noriti, tai skaitā aptverot loģisktikas, IT, komunikāciju un vakcinācijas procesu operatīvos vadības jautājumus.  Kopumā minētā grupā paredzēts iesaistīt augsta līmeņa speciālistus ar pieredzi līdzvērtīgu procesu izveidē, koordinācijā un nodrošināšanā. Tiek paredzēta aptuveni 10 personu iesaiste, kas nodrošinās minētos procesus valstī kopumā. Vienlaikus būs nepieciešams izstrādāt tehnoloģisko risinājumu, lai izveidotu brīvprātīgu pašpieteikšanās rindu uz vakcināciju, proti, tajā varētu pieteikties un tikt pie vakcīnas tad, ja uz poti nav ieradies kāds no prioritāri vakcinējamo grupām. Arī loģistikas jautājumu nodrošināšanā ir stingri nosacījumi, veicot vakcīnu loģistiku valsts iekšienē**,** izpildot tādas pašas drošības, kvalitātes prasības kādas tām noteicis vakcīnu ražotājs.Nekādas atkāpes no šīm pamatprasībām nedrīkst būt veiktas**.**Līdz ar to Projekts paredz atļaut noteikt vakcinācijas struktūrvienībā nodarbinātajiem maksimālās mēnešalgas, kas pārsniedz Valsts un pašvaldību amatpersonu un darbinieku atlīdzības likumā noteiktās. |
| 3. | Projekta izstrādē iesaistītās institūcijas un publiskas personas, kapitālsabiedrības | Veselības ministrija, Valsts kanceleja |
| 4. | Cita informācija | Veselības ministrija gatavos grozījumus Covid-19 infekcijas izplatības seku pārvarēšanas likumā, iekļaujot tajā normu, kas bīus par pamatu šāda biroja darbībai pēc ārkārtējās situācijas beigām, kad vairs nebūs spēkā Ministru kabineta 2020.gada 6.novembra rīkojums Nr.655 "Par ārkārtējās situācijas izsludināšanu" . |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekta tiesiskais regulējums attiecas uz amatpersonām (darbiniekiem), kas tieši iesaistīti Covid-19 infekcijas uzliesmojuma un tās seku novēršanā, kā arī institūcijām, kurās minētās amatpersonas (darbinieki) nodarbināti. |
| 2. | Tiesiskā regulējuma ietekme uz tautsaimniecību un administratīvo slogu |  Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Pēc projekta apstiprināšanas informāciju par veiktajiem grozījumiem tiks publicēta oficiālajā izdevumā "Latvijas Vēstnesis". |
| 2. | Sabiedrības līdzdalība projekta izstrādē | Tā kā Projekts tiek virzīts steidzamības kārtā, sabiedrības iesaiste Projekta izstrādē netika organizēta. |
| 3. | Sabiedrības līdzdalības rezultāti | Nav |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Vakcinācijas birojs. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projektā paredzēto pasākumu īstenošanai tiks virzīts finansējuma pieprasījums no Līdzekļiem neparedzētiem gadījumiem. Saistībā ar Projekta izpildi paredzēta jaunas struktūrvienības izveide Veselības ministrijā, veselības ministra padotībā.Nav paredzēta esošu institūciju likvidācija vai reorganizācija. |
| 3. | Cita informācija | Nav. |

Veselības ministrs D.Pavļuts

Vīza: Valsts sekretāre D. Mūrmane-Umbraško

Andersone 67876187

inese.andersone@vm.gov.lv